Per Krøldrup er et af Premier Leagues dårligste indkøb, mener hjemmesiden Off The Post.

Per Krøldrup er et spillerindkøb, som David Moyes og de fleste Everton-fans helst vil glemme. Sådan lyder vurderingen af den tidligere danske landsholdsspiller på hjemmesiden Off The Post, som sætter navne på Premier Leagues dårligste indkøb. Per Krøldrup blev købt af Everton i 2005 fra italienske Udinese for et beløb på over 5 millioner pund. Krøldrup fik ikke mange kampe i Liverpool-klubben, og i 2006 rykkede han tilbage til Italien. Han opnåede kun at være med fra start hos Everton i en enkelt kamp. Forhåbentlig er Krøldrup en bedre spiller i Italien end han var i England, for han udrettede intet her, skriver Off The Post i deres hårde bedømmelse af Per Krøldrup. Andre flop indkøb på Off The Posts liste er blandt andre Andrei Shevchenko og Alberto Aquilani.